Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: — a 2001. évi XXXVI. törvény évközi hatálybalépése miatt
Paragraph Index: 541

(1) A főtisztviselői kar számára éves továbbképzési tervet kell készíteni a Magyar Közigazgatási Intézet (a továbbiakban: Intézet) közreműködésével. A tervet olyan időpontig kell elkészíteni, hogy azt a tárgyévet megelőző év november 15-éig a Miniszterelnöki Hivatalt vezető miniszter jóváhagyja. A jóváhagyott továbbképzési tervet november 30-áig meg kell küldeni az érintettek, valamint a főtisztviselőket és központi tiszteket alkalmazó szervek vezetői számára. Az érintett szervek vezetői kötelesek biztosítani a főtisztviselői kar tagjai számára előírt kötelező továbbképzésekben történő részvételt. A továbbképzések időtartama tárgyévenként összesen 40 nap lehet azzal, hogy egy negyedévre legfeljebb 15 nap eshet. A kötelező továbbképzéseken való részvétel alól — rendkívüli és méltányolható esetben — felmentést a Miniszterelnöki Hivatalt vezető miniszter adhat.

Source: https://magyarkozlony.hu/hivatalos-lapok/5c5d020f00dfbca3a9be2b0c7de34ec50649ba67/dokumentumok/24a9bffc412aa77db374f07ad894831d5a1bb313/letoltes